David Cronenberg
<s>David Paul Cronenberg (Toronto, Ontario, 15. ožujka 1943.) kanadski je filmski redatelj, scenarist, glumac i producent.</s><s>Jedan je od glavnih začetnika žanra tjelesnog horora (), žanra koji istražuje ljudske strahove od tjelesnih transformacija i infekcija.</s><s>U svojim filmovima obično psihološki aspekt povezuje s fizičkim.</s><s>Prvu polovica karijere obilježili su mu horori i znanstvena fantastika, dok je u drugoj fazi svoj rad proširio izvan tih žanrova.</s><s>Slovi za najprovokativnijeg narativnog redatelja engleskog govornog područja.</s>

<s>Životopis</s>

<s>Rani život 
David Cronenberg rođen je u Torontu, gdje i danas živi.</s><s>Sin je pijanistice Esther Sumberg i književnika i urednika Miltona Cronenberga.</s><s>Počeo je pisati još kao dijete.</s><s>Gorljiv interes za znanost doveo ga je do studija prirodnih znanosti na Sveučilištu u Torontu, ali se tijekom prve godine prebacio na engleski jezik i književnost.</s><s>Fasciniran filmom Winter Kept Us Warm (1966.), kolege studenta Davida Sectera, razvija interes za film i radi dva 16 mm filma (Transfer i From the Drain).</s><s>Nakon što je godinu dana putovao Europom, vraća se u Kanadu 1967. i diplomira kao jedan od najboljih u generaciji.</s>

<s>Karijera 
U svojim prvim dugometražnim filmovima Stereo (1969.) i Zločini budućnosti (1970.) obrađuje omiljene teme: Seksualnost, eksperimenti nad ljudskim tijelima, medicina i psihoanaliza.</s>

<s>Ranih 70-ih producirao je brojne televizijske filmove.</s><s>Vratio se režiranju s filmom Trnci (1975.).</s><s>Ovaj film i sljedeća dva, Bjesnoća (1977.) i Mladunci (1979.) mješavina su horora i znanstvene fantastike i donose Cronenbergu status kultnog redatelja.</s><s>1981. godine ostvaruje prvi veliki komercijalni uspjeh s filmom Skeneri.</s><s>Dvije godine kasnije režira Videodrom (1983.), film o moći medija s Jamesom Woodsom u naslovnoj u ulozi.</s><s>Usporedo s Videodromom radi na ekranizaciji istoimenog romana Stephena Kinga Zona Smrti (1983.) s Christopherom Walkenom.</s>

<s>Međunarodno priznanje dobiti će filmom Muha (1986.), obradom filma Kurta Neumanna iz 1958..</s>

<s>U svojim kasnijim filmovima napušta žanr horora i znanstvene fantastike, a da pritom zadržava vlastiti stil.</s><s>Smrtonosni blizanci (1988.) bavi se odnosom između dva brata koja glumi Jeremy Irons.</s><s>Cronenberg navodi Williama S. Burroughsa i Vladimira Nabokova kao osobne utjecaje.</s><s>Godine 1991. ekranizirao je slavni Burroughsov roman Goli ručak koji je smatran neprilagodljivim filmskom mediju.</s>

<s>1996, David Cronenberg obrađuje drugog kultnog pisca, J. G. Ballarda, i režira Sudar, film o seksualnoj fascinaciji prometnim nesrećama.</s><s>Film je dobio posebnu nagradu žirija na Filmskom festival u Cannesu.</s><s>Fasciniran odnosom čovjeka i tehnologije, 1999. radi eXistenZ sa Judom Lawom, u kojem istražuje granice između stvarnog svijeta i virtualne stvarnosti.</s><s>U Pauku (2003.) bavi se umom shizofreničara kojeg glumi Ralph Fiennes.</s>

<s>Povijest nasilja (2005.), adaptacija je istoimenog stripa s Viggom Mortensenom.</s><s>Ruska obećanja (2007.), film o ruskoj mafiji u Londonu, prvi je Cronenbergov projekt u cijelosti napravljen izvan Kanade.</s>

<s>Opasna metoda (2011.) filmska je verzija predstave The Talking Cure Christophera Hamptona. i govori o suparništvu između psihoanalitičara Carla Gustava Junga i Sigmunda Freuda.</s>

<s>Njegov film Cosmopolis (2012.) konkurirao je za Zlatnu palmu na Filmskom festival u Cannesu.</s>

<s>Filmografija</s>

<s>Izvori</s>

<s>Vanjske veze</s>

<s>David Cronenberg at Rotten Tomatoes
 The Literary Adaptations of David Cronenberg (via LitReactor, 2011)
 David Cronenberg Bibliography (via UC Berkeley)
 An interview at Salon.com  (November 1999)
 BBC interview with Cronenberg (Video, October 2007)
 David Cronenberg Profile by The New York Times Magazine (September 2005)
 Teleplay episode "The Italian Machine" online at the Channel4 website (RealMedia)</s>

<s>Kanadski filmski režiseri
Kanadski filmski producenti
Kanadski scenaristi
Kanadski filmski glumci</s>

